CELEX: E2015P0004
Language: da
Date: 2015-01-28 00:00:00
Title: Sag anlagt den 28. januar 2015 af Icelandic Financial Services Association mod EFTA-Tilsynsmyndigheden (Sag E-4/15)

30.4.2015   
            
            
               DA
            
            
               Den Europæiske Unions Tidende
            
            
               C 143/9
            
         Sag anlagt den 28. januar 2015 af Icelandic Financial Services Association mod EFTA-Tilsynsmyndigheden
   (Sag E-4/15)
   (2015/C 143/10)
   Icelandic Financial Services Association har ved advokat Hans-Jörg Niemeyer og advokat Christian Kovács, advokatfirmaet Hengeler Mueller, Square de Meeûs 40, 1000 Bruxelles, Belgien, som befuldmægtiget, den 28. januar 2015 anlagt sag mod EFTA-Tilsynsmyndigheden ved EFTA-Domstolen.
   Sagsøger har nedlagt følgende påstande:
   
               1.
            
            
               EFTA-Tilsynsmyndighedens beslutning 298/14/KOL af 16. juli 2014 (EUT C 400 af 13.11.2014, s. 13) om at henlægge sagen vedrørende eksisterende støtte til Icelandic Housing Financing Fund (Íbúðalánasjóður) annulleres.
            
         
               2.
            
            
               EFTA-Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Sagsøger, Icelandic Financial Services Association, er en brancheforening, der repræsenterer alle registrerede finansielle virksomheder i Island, herunder almindelige banker, investeringsbanker og kapitalforvaltere samt forsikringsselskaber, leasingselskaber, hedgefonde og betalingskortselskaber. Foreningen har til formål at fremme et konkurrencevenligt erhvervsklima for finansielle selskaber i Island og varetage deres interesser internationalt.
            
         
               —
            
            
               Sagen vedrører en påstand om annullation af EFTA-Tilsynsmyndighedens beslutning om at henlægge en sag vedrørende eksisterende statsstøtte til Icelandic Housing Financing Fund (herefter »HFF«).
            
         Sagsøgeren gør gældende, at EFTA-Tilsynsmyndigheden:
   
               —
            
            
               med urette lagde til grund, at den støtte, som HFF fik tildelt, udgør eksisterende støtte, skønt der reelt er tale om ny støtte
            
         
               —
            
            
               ikke angav en rimelig begrundelse for de konklusioner, som den drog i beslutningen, og derved tilsidesatte artikel 16 i aftalen om Tilsynsmyndigheden og Domstolen
            
         
               —
            
            
               anlagde en åbenbart urigtig fortolkning af artikel 59, stk. 2, i aftalen om Tilsynsmyndigheden og Domstolen.